บาทสัปดาห์หน้ากรอบ32.90-33.30
ศูนย์กสิกรไทย&nbsp; แนะจับตาปัจจัย การเมืองร้อน-ธปท.เข้าดุแลเสถียรภาพค่าเงินบาท
6 ก.พ. 2553

ศูนย์กสิกรไทย  แนะจับตาปัจจัย การเมืองร้อน-ธปท.เข้าดุแลเสถียรภาพค่าเงินบาท 
ศูนย์วิจัยกสิกรไทย คาดค่าเงินบาทสัปดาห์หน้า (8-12 กุมภาพันธ์ 2553) อาจเคลื่อนไหวในกรอบ 32.90-33.30 บาทต่อดอลลาร์ฯ โดยปัจจัยที่ต้องจับตา ได้แก่ ประเด็นทางการเมืองในประเทศ สัญญาณการเข้าดูแลเสถียรภาพค่าเงินของธปท. และทิศทางของสกุลเงิน/ตลาดหุ้นในภูมิภาค ขณะที่ ทิศทางของเงินดอลลาร์ฯ อาจขึ้นอยู่กับตัวเลขเศรษฐกิจสหรัฐฯ ที่สำคัญ อาทิ ดัชนีความเชื่อมั่นผู้บริโภคโดยรอยเตอร์/มหาวิทยาลัยมิชิแกนเดือนก.พ.2553 (เบื้องต้น) ยอดค้าปลีก ฐานะการคลังเดือนม.ค.2553 ดุลการค้า สต็อกสินค้าคงคลังภาคค้าส่ง/ภาคธุรกิจเดือนธ.ค.2552 และรายงานจำนวนผู้ขอรับสวัสดิการว่างงานรายสัปดาห์
นอกจากนี้ ตลาดยังจับตาตัวเลขเศรษฐกิจของจีนที่จะรายงานออกมาในระหว่างสัปดาห์อีกด้วย